HÄMEENKYRÖ. Kaksi humalaista hämeenkyröläismiestä tunkeutui Hämeenkyrön vastaanottokeskukseen maanantai-iltana kello 22 jälkeen.

Miehet olivat käyttäytyneet aggressiivisesti ja lausuneet rasistisia kommentteja asukkaista. Miehet olivat uhkailleet vartijaa ja asukkaita eivätkä olleet suostuneet poistumaan pyydettäessä. Miehiä epäillään myös pahoinpitelystä, sillä he olivat sisään tullessaan tarttuneet oven avannutta asukasta kurkusta ja käyttäytyneet väkivaltaisesti myös vartijaa ja poliiseja kohtaan.

Tekijöitä epäillään myös laittomasta uhkauksesta, haitanteosta virkamiehelle ja kotirauhan rikkomisesta.